JMART-ADVANC ร่วมงาน Bangkok Motor Show 2020
JMART-ADVANC ร่วมงาน Bangkok Motor Show 2020 ณ อิมแพค เมืองทองธานี เมื่อเร็วๆ นี้
17 ก.ค. 2563

กลุ่มเจมาร์ทแสดงศักยภาพเทคโนโลยี และผลิตภัณฑ์ทางการเงิน บุกงานบางกอก อินเตอร์เนชั่นแนล มอเตอร์โชว์ ครั้งที่ 41 : 41th Bangkok International Motor Show 2020 เป็นครั้งแรก พร้อมจับมือ AIS นำเทคโนโลยี 5G และยานยนต์ มาปฏิวัติมหกรรมยานยนต์แห่งปี ยกระดับการดำเนินชีวิตสู่ยุคดิจิทัล เพื่อเป็นทางเลือกในการสร้างโอกาสใหม่ๆ ของคนไทยและผู้ประกอบการในอุตสาหกรรม โดยมี นายอดิศักดิ์ สุขุมวิทยา ประธานเจ้าหน้าที่บริหาร บริษัท เจมาร์ท จำกัด (มหาชน) หรือ JMART นำทีมคณะผู้บริหารระดับสูงของกลุ่มบริษัทเข้าร่วมงาน
ทั้งนี้ ได้รับเกียรติจาก ดร.ปราจิน เอี่ยมลำเนา ประธานเจ้าหน้าที่บริหาร บริษัท กรังด์ปรีซ์ อินเตอร์เนชั่นแนล จำกัด (มหาชน) หรือ GPI ในฐานะประธานจัดงาน และ นายปรัธนา ลีลพนัง หัวหน้าคณะผู้บริหาร กลุ่มลูกค้าทั่วไป บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ร่วมถ่ายภาพเป็นที่ระลึก โดยงานดังกล่าวจัดขึ้นตั้งแต่วันนี้ ถึงวันที่ 26 กรกฎาคม 2563 ณ อิมแพค เมืองทองธานี เมื่อเร็วๆ นี้